Imtella' April 8, 2021 - Aġġornata 8 Ta' April, 2021 10:36am Studju fir-Renju Unit rabat il-programm ta' tilqim mat-tnaqqis sostanzjali fil-każi u l-vittmi tal-covid-19. Skont riċerka ibażżata fuq testijiet li ngħataw lil 140,000 persuna magħżula biex jirrappeżentaw il-popolazzjoni tar-Renju Unit u li tħejja mill-Imperial College f'Londra sab li minn Frar li għadda l-infezzjonijiet ġodda naqsu b'75%. L-istess studju sab li għalkemm il-każijiet ġodda issa qed jibqgħu fl-istess ilma minħabba li n-nies mill-ġdid qed jitħalltu, l-imwiet marbuta mal-virus tal-covid komplew jonqsu. F'dan l-isfond huma waslu għall-konklużjoni xjentifika li t-tilqima qed trażżan ir-rabta bejn il-covid u l-imwiet.